Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: valamint a többször módosított 12/2001. (I. 31.) Korm. rendelet akadálymentesítési támogatásról szóló rendelkezései
Paragraph Index: 193

valamint a többször módosított 12/2001. (I. 31.) Korm. rendelet akadálymentesítési támogatásról szóló rendelkezései tartalmilag megegyeznek. A jogszabályok szerint az akadálymentesítésre adható összeg egy személyre tekintettel csak egyszer vehetõ igénybe, amelynek mértékét mindkét jogszabály az ingatlan típusától függõen szabályozza. Az állami támogatás a Mozgáskorlátozottak Egyesülete Országos Szövetségének javaslata alapján folyósítja az erre felhatalmazott pénzintézet, elutasítás esetén fellebbezésre a jogszabály nem ad lehetõséget. A rendelet 9. §-a szabályozza az akadálymentesítési támogatást, amelynek (1) bekezdése a támogatni kívánt célt nevesíti, a (2) bekezdése a támogatás mértékét szabályozza. A (4) bekezdés második fordulata állítja fel azt a személyhez kötött jogszabályi korlátot, hogy „Egy személyre tekintettel állami támogatás csak egy alkalommal vehetõ igénybe.” Ez pedig annyit jelent, hogy egy mozgáskorlátozott személyre tekintettel, csak egyszer vehetõ fel a (2) bekezdésben meghatározott lakásnak megfelelõ mértékû támogatás. A jogszabályból nem olvasható ki az a jogalkotói szándék, amivel a panaszos kérelmét elutasították, nevezetesen az, hogy a juttatás „nem egy személyre, hanem egy lakásra vonatkozóan mondja ki a korlátozást”. A jogorvoslathoz való jog lényegi tartalma az érdemi határozatok tekintetében a más szervhez, vagy ugyanazon szervezeten belüli magasabb fórumhoz fordulás lehetõsége. Az országgyûlési biztos megállapította, hogy a beadványban elõadottak alátámasztják azt a helyzetet, hogy a különbözõ szintû jogalkalmazók egymásnak ellentmondóan értelmezik az alkalmazandó jogszabályt, és mivel az ügy elbírálására csak egyetlen társadalmi szervezet (MEOSZ) jogosult, a sérelmet szenvedett panaszosnak a jogszabály jogorvoslati lehetõséget sem nyújt. A rendelkezésre álló iratokból kitûnik, hogy az ügyben a mozgáskorlátozottak helyi, valamint országos egyesülete, továbbá a Jász-Nagykun-Szolnok Megyei Fõügyészség, valamint a Legfõbb Ügyészség eltérõ állásponton van. A fent kifejtettek alapján az országgyûlési biztos megállapította, hogy a panaszost a jogbiztonság elvével, valamint a jogorvoslathoz való jogával összefüggésben sérelem érte. A biztos a feltárt visszásság orvoslása érdekében felkérte a Kormányt, hogy tekintse át a 12/2001. (I. 21.) Korm. rendeletnek a mozgáskorlátozottak lakásának akadálymentesítését célzó rendelkezésének szövegét, és a jogalkotásról

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes